See käib nii. Raku välispinnale maandub valk teatega näiteks naaberrakult: "Meie aeg on läbi, kooleme ära!" Biokeemiline protsess  ehk kuidas sinane sõnum jõuab raku pinnalt tuumani  meenutab telefonimängu. Rakus on terve rida keemilisi ühendeid, vaadeldaval juhul on nad enamasti valgud, kes sositavad saadud teadet järgemööda üksteisele edasi, kuni viimaks maandub uudis raku tuumas. Ja iga selle sosistamise ajal võib keegi midagi valesti kuulda või valesti mäletada. Nii et sõnumist  "aeg oleks kärbuda" võib saada tuuma jõudes korraldus: "Jagune, kuidas jaksad!"